Diari Oficial de la Generalitat Valenciana


Sumari del DOGV 3763, del 02-06-2000 (2000/3950)

ORDRE de 18 d'abril de 2000, de la Conselleria de Cultura, Educació i Ciència, per la qual s'atribuïx la denominació específica de Violant de Casalduch a l'Institut d'Educació Secundària de Benicàssim.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3763

Data del DOGV
:   02-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3950


Data del document
:   18-04-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Benicàssim
    * ensenyament secundari

ORDRE de 18 d'abril de 2000, de la Conselleria de Cultura, Educació i Ciència, per la qual s'atribuïx la denominació específica de Violant de Casalduch a l'Institut d'Educació Secundària de Benicàssim. [2000/X3950]
  
El Consell Escolar de l'Institut d'Educació Secundària de Benicàssim va aprovar per unanimitat, en la sessió celebrada el 3 de febrer de 1999, sol·licitar per al mencionat centre la denominació específica de Violant de Casalduch. Esta proposta disposa dels informes favorables del ple de la Corporació Municipal i de la Direcció Territorial de Cultura i Educació de Castelló.
  
La baronessa na Violant de Casalduch va atorgar el dia 8 de desembre de 1589 la primera carta pobla que marca l'inici de la existència del municipi de Benicàssim.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, establix que una vegada creat l'institut, el consell escolar podrà proposar a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Violant de Casalduch a l'Institut d'Educació Secundària de Benicàssim, codi 50730480.
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà presentar potestativament recurs de reposició, o bé caldrà plantejar directament recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura, Educació i Ciència, en el termini d'un mes comptador a partir de l'endemà de la seua publicació.
  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos comptador a partir de l'endemà de la seua publicació.
  
València, 18 d'abril de 2000
  
El conseller de Cultura, Educació i Ciència,
  
MANUEL TARANCÓN FANDOS